《晚眺》
清代·王恩浩

蝉鸣渐歇鸟声稀，浪拥沙痕漫石矶。一幅天然妙图画，绿阴隙处片帆飞。

作者简介：字颂平，宣统二年热河大学毕业，光绪丁酉举人。颂平孝廉博雅淹通，尤精史学，即与之谈野乘亦原原本本，殚见洽闻，首尾不遗一字，余为心折。诗非所擅场，然偶一为之，亦典雅有则。著有《严恕斋诗文集》二卷，惜年甫五十遽卒。